Road Accident যোৰহাট জিলাৰ টীয়কত ৩৭ নং ৰাষ্ট্ৰীয় ঘাইপথৰ গুৱাল গাঁও তিনিআলিত আজি সন্ধিয়া সংঘটিত এক পথ দুৰ্ঘটনাত এটি ৯ বছৰীয়া শিশু থিতাতে নিহত হয় ।
নিহত শিশুটিৰ নাম অভিষেক দত্ত। তেওঁ ৩৬ নং টীয়ক প্ৰাথমিক বিদ্যলয়ৰ তৃতীয় শ্ৰেণীৰ ছাত্ৰ তথা গুৱাল গাঁও তিনিআলিৰ প্ৰাঞ্জল দত্তৰ পুত্ৰ।
ঘটনাৰ বিৱৰণ অনুসৰি শিশুটি পথটো পাৰ হ'বলৈ অহা অৱস্থাত যোৰহাটৰ পৰা শিৱসাগৰ অভিমুখী এখন নম্বৰ প্লেট বিহীন KTM বাইকে খুন্দা মাৰে।
মূৰ আৰু বুকু আঘাত পোৱা শিশুটি ঘটনাস্থলীতেই মৃত্যুৰ মুখত পৰে।
দুৰ্ঘটনা সংঘটিত কৰা বাইক আৰোহী যুৱক অংকুৰজ্যোতি হাতীবৰুৱাক টীয়ক আৰক্ষীয়ে বাইকসহ আটক কৰিছে ।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
